7Ńdɔ ǹkúkúmá Sédésias a ngálóm naa bə́ kə̄ nyé lóe. Ńdɔ a ngásílī nyé á məsoé naa: "Yə Ǹtondôbə a kɔ́bɔ́ dzóm ziŋ ?" Yeremías nyé nâ: "Owé !" Ńdɔ̄ fə a dúgan dzó nâ: "Wayi və̂ban á mɔ́ mə́ ńkúkúmá yǎ Babilón." 18Yeremías nyé ai ǹkúkúmá Sédésias nâ: "Zǎ ákyaí ǹsə́m mə̄ ngásə́m ábə wa, á bītúgā bíe, ngə́ áyɔŋ dí, nə́ mǐ fudi ma á mim̀bog ? 19Bə́ nə hḿ vé, bə́profɛ́d báán yā bə́ kada mína nâ: "Ǹkúkúmá yǎ Babilón ǎ yǐ kig sɔ́ lúman ai mínā, tɔ ai ǹnam hí ?" 20Ńdɔ̄ hḿ, étɔ̄á dzī, ǎ māńtí ǹkúkúmá, tám vógolo, ó wog ngogolán dzama: tə wadúgan ma lóm ábə Yehonatân, ǹsaŋ bəkálara, á wé mayi wú." 21Ńdɔ̄ hḿ Sédésias a ngábénde nâ bə́ fɛd Yeremías á ńsəŋ bə́nɔ́nī, bə́ ngákad nyé sɔ́ və̄ ákali ḿbāŋála amǒs ósə, bə́ sɔ̂ ai bɔ́ á ńdzɔ̄ŋ bəkǒm bə̄ḿbāŋála, a kələ kwí anə́ ḿbāŋála a ngáman á tísɔn. Yeremías a ńtɔ̄á hḿ nálā a ǹsəŋ bə́nɔ́nī.